CELEX: 62015TN0702
Language: et
Date: 2015-12-03 00:00:00
Title: Kohtuasi T-702/15: 3. detsembril 2015 esitatud hagi – BikeWorld versus komisjon

22.2.2016   
            
            
               ET
            
            
               Euroopa Liidu Teataja
            
            
               C 68/30
            
         3. detsembril 2015 esitatud hagi – BikeWorld versus komisjon
   (Kohtuasi T-702/15)
   (2016/C 068/39)
   Kohtumenetluse keel: saksa
   
      Pooled
   
   
      Hageja: BikeWorld GmbH (St. Ingbert, Saksamaa) (esindaja: Rechtsanwalt J. Jovy)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 1. oktoobri 2014. aasta otsus hagejat puudutavas osas;
            
         
               —
            
            
               peatada otsuse täitmine hageja suhtes kuni käesoleva hagi lahendamiseni (ELTL artikkel 278).
            
         
      Väited ja peamised argumendid
   
   Hageja palub oma hagis tühistada osaliselt komisjoni 1. oktoobri 2014. aasta otsus C(2014) 3634 (final), mis käsitleb riigiabi (SA.31550 (2012/C) (ex 2012/NN)), mida Saksamaa andis Nürburgringile.
   Hagi põhjendamiseks esitab hageja sisuliselt järgmised väited.
   
               —
            
            
               Hageja ei ole enam identne otsuse tegemise menetluse osalistega. Seetõttu ei saa ta olla kohtumenetluses kostjaks.
            
         
               —
            
            
               Hageja ei osalenud menetluses, mis lõppes vaidlusaluse otsuse tegemisega. Sellest tulenevalt on rikutud tema õigust olla ära kuulatud.
            
         
               —
            
            
               Hageja praegustel osanikel puudus laenude andmise ajal igasugune seos algsete osanikega/omanikega.
            
         
               —
            
            
               Tagasinõudmisega taotletavat eesmärki – „vältida ühele isikule konkurentsieeliste andmist” – ei saa kõnesoleva otsusega saavutada, sest hageja ei konkureeri kellegagi ega teinud seda enam ka pärast viimase laenu andmist.
            
         
               —
            
            
               Hageja on avaldanud, et ta on valmis enda likvideerimiseks ja tegevuse lõpetamiseks, kui seda on vaja, et vältida ähvardavat maksejõuetust, mis oleks paratamatu juhul, kui hageja peaks tegema makseid abi tagasinõudmise tõttu.